ai4bharat/Pralekha huggingface dataset:
प्रधानमंत्री कार्यालय
प्रधानमंत्री 21 अप्रैल को सिविल सेवकों को संबोधित करेंगे
सिविल सेवा दिवस के अवसर पर आयोजित यह कार्यक्रम प्रधानमंत्री के लिए राष्ट्र निर्माण में सिविल सेवकों को और अधिक उत्साहित और प्रेरित करने के लिए एक उपयुक्त मंच के रूप में काम करेगा
प्रधानमंत्री लोक प्रशासन में उत्कृष्टता के लिए प्रधानमंत्री पुरस्कार प्रदान करेंगे
प्रधानमंत्री श्री नरेन्द्र मोदी सिविल सेवा दिवस के अवसर पर 21 अप्रैल, 2023 को सुबह 11 बजे नई दिल्ली के विज्ञान भवन में सिविल सेवकों को संबोधित करेंगे।
प्रधानमंत्री ने राष्ट्र निर्माण में सिविल सेवकों के योगदान की लगातार सराहना की है तथा उन्हें और भी अधिक मेहनत करने के लिए उत्साहित किया है। यह कार्यक्रम देश भर के सिविल सेवकों को उत्साहित और प्रेरित करने में प्रधानमंत्री के लिए एक उपयुक्त मंच के रूप में काम करेगा, ताकि वे विशेष रूप से अमृत काल के इस महत्वपूर्ण चरण के दौरान समान उत्साह के साथ देश की सेवा कर सकें।
प्रधानमंत्री इस आयोजन के दौरान, लोक प्रशासन में उत्कृष्टता के लिए प्रधानमंत्री पुरस्कार भी प्रदान करेंगे। इन्हें आम नागरिकों के कल्याण के लिए केंद्र और राज्य सरकारों के जिलों और संगठनों द्वारा किए गए असाधारण और अभिनव कार्यों को मान्यता देने की दृष्टि से स्थापित किया गया है।
चार चिन्हित प्राथमिकता वाले कार्यक्रमों - हर घर जल योजना के माध्यम से स्वच्छ जल को बढ़ावा, हेल्थ एंड वैलनेस सेंटर के माध्यम से स्वस्थ भारत को बढ़ावा, समग्र शिक्षा के माध्यम से एक समान और समावेशी कक्षा के वातावरण के साथ गुणवत्तापूर्ण शिक्षा को बढ़ावा, आकांक्षी जिला कार्यक्रम के माध्यम से समग्र विकास - संतृप्ति दृष्टिकोण पर विशेष ध्यान देने के साथ समग्र प्रगति में किए गए अनुकरणीय कार्यों के लिए पुरस्कृत किया जाएगा। उपरोक्त चार चिन्हित कार्यक्रमों के लिए आठ पुरस्कार दिए जाएंगे, जबकि नवाचारों के लिए सात पुरस्कार प्रदान किए जाएंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 106.14 करोड़ वैक्सीन की खुराकें लगाई गई हैं
बीते चौबीस घंटे में 12,830 नए मामले सामने आए
स्वस्थ होने की दर वर्तमान में 98.20 प्रतिशत
पिछले 24 घंटों में 14,667 कोविड रोगी ठीक हुए; स्वस्थ होने वालों की कुल संख्या 3,36,55,842 हो चुकी है
सक्रिय मामले कुल मामलों के 1 प्रतिशत से कम हैं,वर्तमान में 0.46 प्रतिशत,मार्च 2020 के बाद से सबसे कम
भारत में वर्तमान में 1,59,272 सक्रिय मामले हैं,247 दिनों में सबसे कम
दैनिक पॉजिटिविटी दर 1.13 प्रतिशत है,पिछले 27 दिनों से 2 प्रतिशत से कम
साप्ताहिक पॉजिटिविटी दर वर्तमान में 1.18 प्रतिशत है; पिछले 37 दिनों से 2 प्रतिशत से कम है
अभी तक कुल 60.83 करोड़ जांचें की जा चुकी हैं
विज्ञान एवं प्रौद्योगिकी मंत्रालय
दो दिवसीय ‘एक स्वास्थ्य भारत सम्मेलन’ का नई दिल्ली में उद्घाटन
दो दिवसीय ‘एक स्वास्थ्य भारत सम्मेलन’ का आज नई दिल्ली में उद्घाटन हुआ। कृषि अनुसंधान एवं शिक्षा विभाग, पशुपालन, डेयरी एवं मछली पालन विभाग, कृषि एवं किसान कल्याण मंत्रालय, स्वास्थ्य अनुसंधान विभाग, स्वास्थ्य एवं परिवार कल्याण विभाग और स्वास्थ्य एवं परिवार कल्याण मंत्रालय के सहयोग से विज्ञान एवं प्राद्योगिकी मंत्रालय के अधीन जैव-प्रौद्योगिकी विभाग इस सम्मेलन की मेजबानी कर रहा है। इस सम्मेलन के तहत भारत की नई ‘एक स्वास्थ्य पहल’ की शुरूआत की जाएगी। इसका उद्देश्य भारत सहित दक्षिण और दक्षिण-पूर्व एशिया तथा उप-सहारा अफ्रीका के कम और मध्यम आय वर्ग वाले देशों में स्वास्थ्य संबंधी खतरों से निपटने के लिए रणनीति बनाना है।
सम्मेलन का उद्घाटन करते हुए विज्ञान एवं प्रौद्योगिकी मंत्री डॉ. हर्षवर्धन ने कहा कि ‘एक स्वास्थ्य’ का संबंध मानव और पशु, दोनों के स्वास्थ्य से है। उन्होंने कहा कि पर्यावरण के मद्देनजर वैश्विक स्वास्थ्य और आजीविका को सुरक्षा देने की आवश्यकताओं को एकीकृत रूप से पूरा करने के लिए प्रयास किये जाने हैं।
उल्लेखनीय है कि भारत ऐसे भौगोलिक क्षेत्रों में सबसे ऊपर है, जहां पशुजन्य रोग जन स्वास्थ्य के लिए बहुत बड़ा खतरा हैं। माल्टा ज्वर जैसे पशुजन्य रोग हरियाणा से गोवा तक फैले थे। इसके अलावा एन्थ्राक्स जैसे रोगों ने भी मानव स्वास्थ्य को नुकसान पहुंचाया है। इसी तरह जानवरों की टीबी भी प्राय: देखी जाती है, जिसके कारण जानवरों की उत्पादकता पर दुष्प्रभाव पड़ता है और मनुष्यों के स्वास्थ्य के लिए भी खतरा पैदा होता है।
इस सम्मेलन में भारत और दुनिया भर के अनुसंधानकर्ताओं और चिकित्सा विशेषज्ञों को चर्चा करने का अवसर मिलेगा, ताकि मनुष्यों, पशुओं और पर्यावरणजन्य स्वास्थ्य चुनौतियों से निपटने के उपाय तैयार किये जा सकें।
बिल एंड मेलिंडा गेट्स फाउंडेशन, कर्नाटक पशु चिकित्सा एवं पशु विज्ञान विश्वविद्यालय और अमेरिका की पेनसिल्वेनिया स्टेट यूर्निवसिटी ‘एक स्वास्थ्य पहल’ के साझीदारों के साथ सहयोग कर रहे हैं।
प्रधानमंत्री कार्यालय
प्रधानमंत्री ने कथकली उस्ताद गुरु चेमांचेरि कुन्हीरमण नायर के निधन पर शोक व्यक्त किया
प्रधानमंत्री श्री नरेन्द्र मोदी ने कथकली उस्ताद गुरु चेमांचेरि कुन्हीरमण नायर के निधन पर शोक व्यक्त किया है।
प्रधानमंत्री ने एक ट्वीट में कहा, “कथकली उस्ताद गुरु चेमांचेरि कुन्हीरमण नायर के निधन से दुःख हुआ। भारतीय संस्कृति और आध्यात्मिकता के प्रति उनका जुनून प्रसिद्ध था। उन्होंने हमारे शास्त्रीय नृत्यों में प्रतिभा को संवारने का असाधारण प्रयास किया। मेरी संवेदना उनके परिवार और प्रशंसकों के साथ है। ओम शान्ति।”
सूचना और प्रसारण मंत्रालय
आकाशवाणी ने #एआईआरनेक्स्ट की शुरुआत की
आजादी का अमृत महोत्सव मनाने के लिए युवाओं का, युवाओं द्वारा और युवाओं के लिए शो का आयोजन
एक अभूतपूर्व कदम उठाते हुए आकाशवाणी ने 28 नवंबर, 2021 से यंग इंडिया का प्रतिनिधित्व करने वाली आवाजों के लिए अपने स्टूडियो के द्वार खोले हैं। अगले 52 सप्ताह के दौरान, भारत के सभी राज्यों तथा केंद्रशासित प्रदेशों में आकाशवाणी के स्टेशन स्थानीय कॉलेजों, विश्वविद्यालयों के युवाओं को आकाशवाणी के कार्यक्रमों में भाग लेने, उन्हें युवा-केंद्रित शो में चर्चा करने तथा उन्हें संग्रहित करने के अवसर प्रदान करेंगे। ये शो युवाओं को आजादी के पिछले 75 वर्षों के दौरान देश की उपलब्धियों और विभिन्न क्षेत्रों में देश की उपलब्धि के बारे में उनकी उम्मीद के बारे में बोलने के लिए प्रोत्साहित करेंगे। इस तरह युवा अपने बड़े सपनों को लोगों तक पहुंचा सकते हैं और भारत के भविष्य को परिभाषित कर सकते हैं।
भारत के कोने-कोने से अगले एक वर्ष के दौरान 167 आकाशवाणी स्टेशनों के माध्यम से 1,000 शिक्षण संस्थानों के लगभग 20,000 युवा इसमें भाग लेंगे।
ये वो आवाजें हैं, जो रेडियो पर पहले कभी नहीं सुनी गईं और मौजूदा आजादी का अमृत महोत्सव के तहत समारोह के हिस्से के रूप में, नए कार्यक्रम #एआईआरनेक्स्ट के माध्यम से पहली बार आकाशवाणी पर प्रसारित की जाएंगी।
यह आकाशवाणी का सबसे बड़ा एकल थीम शो है, जिसमें देश भर के हजारों युवा और सैकड़ों शैक्षणिक संस्थान शामिल हैं। यह टैलेंट हंट शो #एआईआरनेक्स्ट सभी प्रमुख भारतीय भाषाओं और बोलियों में प्रसारित किया जाएगा।
राष्ट्रपति सचिवालय
चार देशों के राजदूतों ने अपने परिचय पत्र राष्ट्रपति के समक्ष प्रस्तुत किए
राष्ट्रपति श्री रामनाथ कोविन्द ने आज  राष्ट्रपति भवन के अशोक हॉल में ग्रैंड डची ऑफ लक्जमबर्ग, स्लोवेनिया गणराज्य, इजराइल और अरब गणराज्य मिस्र के राजदूतों के परिचय पत्र स्वीकार किए। कोविड-19 महामारी के बाद फिजिकल मोड में आयोजित इस प्रकार का यह पहला आयोजन था। अपने परिचय पत्र प्रस्तुत करने वाले राजदूतों के नाम इस प्रकार हैं:
1. महामहिम सुश्री पैगी फ्रांट्जेन, ग्रैंड डची ऑफ लक्जमबर्ग की राजदूत
2. महामहिम सुश्री मतेजा वोदेब घोष, स्लोवेनिया गणराज्य की राजदूत
3. महामहिम श्री नाओर गिलोन, इजराइल के राजदूत
4. महामहिम श्री वाल मोहम्मद अवद हमीद, अरब गणराज्य मिस्र के राजदूत
परिचय पत्र प्रस्तुत करने के बाद, राष्ट्रपति ने चारों राजदूतों के साथ अलग-अलग बातचीत की। राष्ट्रपति ने राजदूतों को उनकी नियुक्ति पर बधाई दी और उन्हें द्विपक्षीय संबंधों को मजबूत बनाने में सफलता प्राप्त करने, उनकी भलाई एवं मित्र लोगों की प्रगति और समृद्धि की कामना की। अपनी बातचीत के दौरान राष्ट्रपति ने उनके देशों के साथ उन घनिष्ठ संबंधों पर भी प्रकाश डाला जो भारत ने उनके देशों के साथ साझा किए हैं और बहुआयामी संबंधों का आनंद लिया है।
राष्ट्रपति ने राजदूतों के माध्यम से उनके नेतृत्व के प्रति अपना व्यक्तिगत सम्मान भी व्यक्त किया। कार्यक्रम में मौजूद राजदूतों ने भारत के साथ अपने संबंधों को मजबूत बनाने के लिए मिलकर काम करने की अपनी प्रतिबद्धता को भी दोहराया।
संस्कृति मंत्रालय
श्री अर्जुन राम मेघवाल ने आईजीएनसीए, नई दिल्ली में स्वतंत्रता संग्राम के शहीद चंद्रशेखर आजाद से जुड़ी 'आजाद की शौर्य गाथा' प्रदर्शनी का उद्घाटन किया
'आजादी का अमृत महोत्सव' से नई पीढ़ी को स्वतंत्रता संग्राम और उसके शहीदों के बारे में जानने में मदद मिलेगी: श्री मेघवाल
केंद्रीय संस्कृति और संसदीय मामलों के राज्य मंत्री, श्री अर्जुन राम मेघवाल ने नई दिल्ली के इंदिरा गांधी राष्ट्रीय कला केंद्र  में कल "आजादी का अमृत महोत्सव" के हिस्से के रूप में अमर शहीद 'चंद्रशेखर आजाद' के जीवन पर केंद्रित प्रदर्शनी "आजाद की शौर्य गाथा" का उद्घाटन किया। इस दौरान आईजीएनसीए द्वारा मनाए जा रहे तीन दिवसीय 'कलाकोष प्रतिष्ठा दिवस' समारोह के दूसरे दिन पुस्तकों और वृत्तचित्रों का विमोचन भी किया गया। कार्यक्रम की अध्यक्षता आईजीएनसीए ट्रस्ट के अध्यक्ष श्री राम बहादुर राय ने की। इस अवसर पर वाराणसी के संपूर्णानंद संस्कृत विश्वविद्यालय के कुलपति प्रोफेसर हरे राम त्रिपाठी; आईजीएनसीए के सदस्य सचिव डॉ सच्चिदानंद जोशी; कलाकोष विभाग की अध्यक्ष डॉ. सुषमा जाटू सहित अन्य अतिथि उपस्थित थे।
संस्कृति राज्य मंत्री ने इस अवसर पर कहा, ‘‘ आजादी का अमृत महोत्सव’ के त्योहार के माध्यम से देश की युवा पीढ़ी को पता चलेगा कि स्वतंत्रता संग्राम के दौरान कितने लोग शहीद हुए थे। स्वतंत्रता संग्राम में बड़ी संख्या में कमजोर वर्गों के लोगों ने भी अपनी जान गंवाई जिसके बारे इतिहास में कभी नहीं लिखा गया। यह प्रधानमंत्री श्री नरेन्द्र मोदी हैं जिन्होंने हमारे देश की आजादी के 75 साल मनाने के लिए 'आजादी का अमृत महोत्सव' नाम दिया है। प्रधानमंत्री ने सभी मंत्रालयों/विभागों को देश भर में स्वतंत्रता के 75वें वर्ष के अवसर पर अपने-अपने कार्यक्रम तैयार करने को कहा है। ”
अपने भाषण में, श्री राम बहादुर राय ने कहा, हालांकि भारत 1947 में स्वतंत्र हुआ, लेकिन स्वतंत्रता संग्राम पर एक महत्वपूर्ण जोर 1857 में दिया गया था। इसलिए, ये दोनों वर्ष और बीच की अवधि 'स्वतंत्रता के अमृत महोत्सव' के लिए बहुत महत्वपूर्ण है।
इस अवसर पर डॉ. सच्चिदानंद जोशी ने अपने स्वागत भाषण में कहा कि 'आज़ादी का अमृत महोत्सव' मनाने के लिए संस्कृति मंत्रालय द्वारा कार्यक्रमों की एक श्रृंखला आयोजित की जा रही है, और उसी श्रृंखला के एक भाग के रूप में 'आजाद की शौर्यगाथा' 'कार्यक्रम का आयोजन किया गया है।
डॉ जोशी ने कहा कि यह संयोग ही है कि आज गुरु पूर्णिमा है और इसी दिन कलाकोष विभाग का वार्षिक उत्सव होता है। 'कला तत्वकोष', 'कला मूलशास्त्र' और 'कला समालोचना' के अंतर्गत तैयार किए गए आवश्यक एवं प्रामाणिक ग्रंथों को संक्षिप्त एवं आसान रूप में लाने का प्रयास किया जा रहा है जो युवा विद्वानों की सुविधा के लिए सरल भाषा में उपलब्ध होगा। डॉ. जोशी ने कहा, “इसके लिए हम आज से ‘शास्त्र अमृतम’ नामक नई परियोजनाओं की एक श्रृंखला शुरू करने जा रहे हैं, जिसके तहत हम अपनी साहित्य पुस्तकों एवं ग्रंथों के संक्षिप्त और सरल संस्करण प्रस्तुत करेंगे। शुरुआत में हम दस ग्रंथों का कार्य कर रहे हैं और अगले एक वर्ष के भीतर 12 संक्षिप्त संस्करण प्रस्तुत करेंगे। ग्रंथों का संक्षिप्त, सरल रूप युवा शोधकर्ताओं और विद्वानों के लिए बहुत उपयोगी साबित होगा।”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 1,979 टीके लगाए गए
भारत में सक्रिय मरीजों की संख्या 23,091 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.76 प्रतिशत है
बीते चौबीस घंटों में 2,508 लोग स्वस्थ हुए,अब तक स्वस्थ हुए कुल लोगों की संख्या 4,41,79,712 है
पिछले 24 घंटों में 4,435 नए मामले सामने आए
दैनिक सक्रिय मामलों की दर 3.38 प्रतिशत है
साप्ताहिक सक्रिय मामलों की दर 2.79 प्रतिशत है
अब तक 92.21 करोड़ जांच की जा चुकी हैं,बीते चौबीस घंटों में 1,31,086
जांच की गई
सड़क परिवहन एवं राजमार्ग मंत्रालय
सड़क परिवहन और राजमार्ग एवं एमएसएमई मंत्री श्री नितिन गडकरी ने एनएचआईडीसीएल द्वारा खरीदी गई बेसिक केयर एंबुलेंस को हरी झंडी दिखाई
केंद्रीय सड़क परिवहन और राजमार्ग एवं एमएसएमई मंत्री श्री नितिन गडकरी और सड़क परिवहन और राजमार्ग राज्य मंत्री जनरल  वी. के. सिंह ने आज सुबह नई दिल्ली में राज्यों एवं केंद्रशासित प्रदेशों के लिए 90 बेसिक केयर एंबुलेंसों को हरी झंडी दिखाई। इन राज्यों एवं केंद्रशासित प्रदेशों में अंडमान- निकोबार द्वीप समूह, अरुणाचल प्रदेश, जम्मू और कश्मीर, लद्दाख, मणिपुर, मेघालय, मिजोरम, नागालैंड, सिक्किम, त्रिपुरा और उत्तराखंड हैं।
• सड़क दुर्घटना के आंकड़ों के मुताबिक भारत में प्रतिदिन 415 मौतें होती हैं। अगर घायलों को दुर्घटना के तुरंत बाद बुनियादी चिकित्सा इलाज उपलब्ध करवाया जाए तो लगभग 40 फीसदी जिंदगियों को बचाया जा सकता है।
• गंभीर रूप से घायल व्यक्ति को स्थिर करने में बुनियादी जीवन-रक्षक सहायता प्रणाली के साथ एंबुलेंस महत्वपूर्ण भूमिका निभाती है।
|
|
क्रम संख्या
|
|
ब्यौरा
|
|
विवरण
|
|
01
|
|
पहल की गई
|
|
एनएचआईडीसीएल
|
|
02
|
|
एंबुलेंस का निर्माण किया गया
|
|
मेसर्स टाटा मोटर्स
|
|
03
|
|
एनएचआईडीसीएल द्वारा खरीदी गई एंबुलेंसों की संख्या
|
|
90
|
|
04
|
|
एक एंबुलेंस की लागत
|
|
20.70 लाख रुपये + जीएसटी
|
|
05
|
|
90 एंबुलेंसों की कुल लागत
|
|
18.63 करोड़ रुपये + जीएसटी
|
|
06
|
|
राज्य सरकारों और केंद्रशासित प्रदेशों को सौंपी गई एंबुलेंस
|
|
अंडमान- निकोबार द्वीप समूह, अरुणाचल प्रदेश, जम्मू और कश्मीर, लद्दाख, मणिपुर, मेघालय, मिजोरम, नागालैंड, सिक्किम, त्रिपुरा और उत्तराखंडचुनाव की वजह से असम को शामिल नहीं किया गया
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 140.31 करोड़ कोविड रोधी टीके लगाए जा चुके हैं
भारत में वर्तमान में 77,516 सक्रिय मामले
सक्रिय मामले कुल मामलों के 1 प्रतिशत से कम हैं, वर्तमान में 0.22 प्रतिशत, मार्च 2020 के बाद से सबसे कम
स्वस्थ होने की दर वर्तमान में 98.40 प्रतिशत, मार्च 2020 के बाद से सबसे अधिक
पिछले 24 घंटों के दौरान 7,051 रोगी स्वस्थ हुए, देश भर में अभी तक कुल 3,42,15,977 मरीज स्वस्थ हुए
बीते चौबीस घंटे के दौरान 6,650 नए मामले सामने आए
दैनिक पॉजिटिविटी दर 0.57 प्रतिशत है, पिछले 81 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.59 प्रतिशत है; पिछले 40 दिनों से 1 प्रतिशत से कम है
अभी तक कुल 66.98 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
88
|
|
42
|
|
2
|
|
दिल्ली
|
|
67
|
|
23
|
|
3
|
|
तेलंगाना
|
|
38
|
|
0
|
|
4
|
|
तमिल नाडु
|
|
34
|
|
0
|
|
5
|
|
कर्नाटक
|
|
31
|
|
15
|
|
6
|
|
गुजरात
|
|
30
|
|
5
|
|
7
|
|
केरल
|
|
27
|
|
0
|
|
8.
|
|
राजस्थान
|
|
22
|
|
19
|
|
9.
|
|
हरियाणा
|
|
4
|
|
2
|
|
10.
|
|
ओडिसा
|
|
4
|
|
0
|
|
11.
|
|
जम्मू-कश्मीर
|
|
3
|
|
3
|
|
12.
|
|
पश्चिम बंगाल
|
|
3
|
|
1
|
|
13.
|
|
आंध्र प्रदेश
|
|
2
|
|
1
|
|
14.
|
|
उत्तर प्रदेश
|
|
2
|
|
2
|
|
15.
|
|
चंडीगढ़
|
|
1
|
|
0
|
|
16.
|
|
लद्दाख
|
|
1
|
|
1
|
|
17.
|
|
उत्तराखंड
|
|
1
|
|
0
|
||
|
कुल
|
|
358
|
|
114
राष्ट्रपति सचिवालय
राष्ट्रपति भवन, राष्ट्रपति भवन संग्रहालय और चेंज ऑफ गार्ड समारोह अगले सप्ताह से जनता के लिए फिर से खुलेगा
राष्ट्रपति भवन और राष्ट्रपति भवन संग्रहालय परिसर के साथ ही चेंज ऑफ गार्ड सेरीमनी अगले सप्ताह फिर से जनता के लिए शुरू होगा, जिसे 1 जनवरी, 2022 से कोविड-19 के कारण बंद कर दिया गया था।
राष्ट्रपति भवन संग्रहालय परिसर 8 मार्च, 2022  से आम जनता के लिए खुलेगा। यह राजपत्रित अवकाशों को छोड़कर मंगलवार से रविवार  तक खुला रहेगा। संग्रहालय में आगंतुकों को प्रति स्लॉट 50 आगंतुकों की अधिकतम सीमा के साथ चार प्री-बुक किए गए समय स्लॉट में अनुमति दी जाएगी। स्लॉट का समय 0930 - 1100 बजे, दिन में 1130 - 1300 बजे, 1330 - 1500 बजे और 1530 - 1700 बजे होगा।
राष्ट्रपति भवन की पर्यटन सुविधा 12 मार्च, 2022 से उपलब्ध होगी। यह प्रत्येक शनिवार और रविवार को  प्रति स्लॉट 25 आगंतुकों की अधिकतम सीमा के साथ तीन प्री-बुक समय स्लॉट में खुला रहेगा - 1030-1130 बजे, 1230-1330 बजे और 1430-1530 बजे। नव विकसित आरोग्य वनम भी राष्ट्रपति भवन के पर्यटन का हिस्सा होगा।
चेंज ऑफ गार्ड समारोह 12 मार्च, 2022 से प्रत्येक शनिवार  0800 बजे से 0900 बजे तक होगा।
राष्ट्रपति भवन, राष्ट्रपति भवन संग्रहालय और चेंज ऑफ गार्ड समारोह को देखने के लिए ऑनलाइन बुकिंग http://rashtrapatisachivalaya.gov.in/rbtour/ पर की जा सकती है।
श्रम और रोजगार मंत्रालय
श्रम एवं रोजगार मंत्रालय की सलाहकार समिति की बैठक में आज वी. वी. गिरी राष्ट्रीय श्रम संस्थान के कामकाज पर चर्चा हुई
केन्द्रीय श्रम एवं रोजगार मंत्री श्री भूपेंद्र यादव की अध्यक्षता में श्रम और रोजगार मंत्रालय की संसदीय सलाहकार समिति की बैठक आज नई दिल्ली में आयोजित हुई। बैठक में विभिन्न राजनीतिक दलों के सांसदों ने भाग लिया। उपस्थित सांसदों में श्री सुनील कुमार मंडल, श्री उमेश जी जाधव, श्री सुनील कुमार सोनी, श्री भागीरथ चौधरी, श्री राजमणि पटेल और श्री इरन्ना कडाडी शामिल थे। बैठक का विषय "वी.वी.गिरी राष्ट्रीय श्रम संस्थान का कामकाज" था।
वी. वी. गिरी राष्ट्रीय श्रम संस्थान  के महानिदेशक ने संबोधन में कहा कि यह संस्थान विश्व स्तर पर एक प्रतिष्ठित संस्थान है, जिसे श्रम क्षेत्र में अनुसंधान और प्रशिक्षण में उत्कृष्टता केंद्र के रूप में मान्यता प्राप्त है। यह श्रम और रोजगार से संबंधित प्रमुख सामाजिक भागीदारों और हितधारकों को ज्ञान और कौशल का प्रसार करने में सक्रिय है। उन्होंने बताया कि वर्ष 2021-22 में 164 और 2022-23 में 171 प्रशिक्षण कार्यक्रम आयोजित किए, इनमें 10,000 से अधिक प्रतिभागियों ने हिस्सा लिया। उन्होंने आईटीसी- अंतर्राष्ट्रीय श्रम संगठन  जैसे श्रम अनुसंधान, नीति और प्रशिक्षण में लगे विश्व स्तर पर प्रतिष्ठित संस्थानों के साथ वी. वी. गिरी राष्ट्रीय श्रम संस्थान के सहयोग और साझेदारी के बारे में जानकारी प्रदान की। पिछले दो दशकों के दौरान, संस्थान ने 101 अंतर्राष्ट्रीय प्रशिक्षण कार्यक्रमों का आयोजन किया, जिसमें 127 देशों के 2351 प्रतिभागियों ने हिस्सा लिया।
संस्थान ने प्रतिष्ठित राष्ट्रीय स्तर के संस्थानों/विश्वविद्यालयों और नियोक्ता संगठनों के साथ कई समझौता ज्ञापनों पर भी हस्ताक्षर किए हैं। संस्थान विभिन्न पत्रिकाओं और समाचार पत्रों का भी प्रकाशन करता है, और अब तक 155 शोध अध्ययन प्रकाशित कर चुका है।
बैठक में भाग लेने वाले संसद सदस्यों ने श्रम अनुसंधान और प्रशिक्षण के क्षेत्र में संस्थान के प्रयासों की सराहना की और भविष्य में सुधार के लिए मूल्यवान सुझाव दिए।
अपने समापन भाषण में श्री भूपेंद्र यादव ने श्रमिकों के लिए स्थानीय भाषाओं में प्रशिक्षण कार्यक्रम आयोजित करने की आवश्यकता पर बल दिया। जिससे वे आसानी से संबंधित जानकारी प्राप्त कर सकें। उन्होंने यह भी सलाह दी कि संस्थान को नीति-उन्मुख अनुसंधान और कार्यक्रमों पर अधिक ध्यान केंद्रित करना चाहिए जिससे जमीनी स्तर पर श्रमिकों की मदद हो सके।
केन्द्रीय श्रम एवं रोजगार राज्य मंत्री श्री रामेश्वर तेली ने धन्यवाद ज्ञापन दिया।
पर्यावरण, वन एवं जलवायु परिवर्तन मंत्रालय
राष्ट्रीय प्राकृतिक इतिहास संग्रहालय और इसकी क्षेत्रीय शाखाओं ने मिशन लाइफ जागरूकता कार्यक्रम आयोजित किये
लगभग 5000 छात्रों और आम लोगों को सतत जीवन शैली अपनाने के लिए प्रोत्साहित किया गया
पर्यावरण, वन और जलवायु परिवर्तन मंत्रालय के तहत राष्ट्रीय प्राकृतिक इतिहास संग्रहालय  की एक क्षेत्रीय शाखा; प्राकृतिक इतिहास क्षेत्रीय संग्रहालय , मैसूर, ने आज #SaveEnergy #LifestyleforEnvironment- मिशन लाइफ, हरित संवाद और हरित संकल्प पर जागरूकता कार्यक्रम आयोजित किए। एनएमएनएच के निदेशक ने छात्रों को जलवायु परिवर्तन के प्रभाव को कम करने हेतु हरित आदतों को अपनाने के लिए प्रोत्साहित किया। कार्यक्रम में लगभग 750 छात्रों और आम लोगों ने भाग लिया। जीएसएसएस, स्कूल, मैसूर में आयोजित मिशन लाइफ सत्र में 900 छात्रों ने उत्साहपूर्वक भाग लिया तथा मिशन लाइफ के अनुरूप सतत जीवन शैली अपनाने का संकल्प लिया।
जीएसएसएस स्कूल, मैसूर में हरित संकल्प लेते छात्र
प्राकृतिक इतिहास क्षेत्रीय संग्रहालय , भोपाल ने 20 जनवरी, 2023 को 481 प्रतिभागियों  के लिए #LiFEMission #ChooseLiFE के तहत पर्यावरण के लिए जीवन शैली पर जागरूकता पैदा करने के लिए हरित संवाद, हरित संकल्प और हस्ताक्षर अभियान का आयोजन किया।
आरएमएनएच भोपाल की मिशन लाइफ जागरूकता गतिविधियां
राष्ट्रीय प्राकृतिक इतिहास संग्रहालय, नई दिल्ली की एक क्षेत्रीय शाखा, राजीव गांधी क्षेत्रीय प्राकृतिक इतिहास संग्रहालय, सवाई माधोपुर ने 19 जनवरी, 2023 को हरित संवाद, संकल्प, सेल्फी प्वाइंट पर मेल-जोल और #SaveEnergy #MisionLiFE पर फिल्म शो के माध्यम से #MissionLiFE पर एक उन्मुखीकरण सत्र का आयोजन किया। इन कार्यक्रमों में 2820 से अधिक छात्रों, शिक्षकों और आम जनता ने सक्रिय रूप से भाग लिया।
आरजीआरएमएनएच, सवाई माधोपुर की मिशन लाइफ जागरूकता गतिविधियां
चिड़ियाघर के निदेशकों का राष्ट्रीय सम्मेलन 19 जनवरी 2023 को मैसूर में आयोजित किया गया। इस अवसर पर राष्ट्रीय प्राकृतिक इतिहास संग्रहालय, नई दिल्ली की निदेशक सुश्री नाज रिजवी ने #LifestyleforEnvironment पर एक पावर प्वाइंट प्रस्तुति दी।
एनएमएनएच की निदेशक, मिशन लाइफ पर पावर प्वाइंट प्रस्तुति देतीं हुईं
आर्थिक मामलों की मंत्रिमण्डलीय समिति 
मंत्रिमंडल ने टोल-ऑपरेट-ट्रांसफर मॉडल में संशोधन और सुधार तथा राष्ट्रीय राजमार्ग की उपयोगकर्ता शुल्क रसीदों की सुरक्षा को मंजूरी दी
 मॉडल में प्रस्तावित संशोधन और सुधार को मंजूरी दे दी है। व्यापारिक परिचालन तिथि  के लागू होने के बाद परिचालन करने तथा एक वर्ष से सफलतापूर्वक राजस्व सृजन करने वाले सार्वजनिक वित्त पोषित राष्ट्रीय राजमार्ग परियोजनाओं का टीओटी मॉडल के जरिए मुद्रीकरण किया जाएगा। यह मुद्रीकरण मामलों के आधार पर सड़क यातायात एवं राजमार्ग मंत्रालय ने सक्षम प्राधिकार की स्वीकृति के अधीन होगा।
टीओटी मॉडल के इस्तेमाल से मुद्रीकरण योग्य लगभग 75 परिचालनशील राष्ट्रीय राजमार्ग परियोजनाओं की पहचान की गई है। निजी क्षेत्र को ध्यान में रखते हुए इन्हें 10 अलग-अलग बोलियो में शामिल किया गया है। ऐसी परियोजना मुद्रीकरण की प्रक्रिया से सृजित होने वाली निधियों को सरकार इस्तेमाल करेगी, ताकि भावी विकास तथा देश में राजमार्गों के परिचालन तथा रखरखाव की आवश्यकताओं को पूरा करने के लिए निधि को खर्च किया जा सके। इस मॉडल से निजी क्षेत्र के जरिए टोल प्राप्त करने में सुविधा होगी।
उपरोक्त स्वीकृति से निवेशकों के लिए मॉडल को अधिक आकर्षक बनाना और मुद्रीकरण का दायरा बढ़ाना सुनिश्चित होगा। इसके अलावा इस मुद्रीकरण से जो निधि प्राप्त होगी, उसे देश में राजमार्गों के विकास/परिचालन और रखरखाव में इस्तेमाल किया जाएगा। इसके कारण देश भर में राजमार्गों का इस्तेमाल करने वालों को फायदा मिलेगा।
रणनीति कार्यान्वयन और लक्ष्यः
स्वीकृत टीओटी मॉडल से भारतीय राष्ट्रीय राजमार्ग प्राधिकरण को यह अधिकार मिलेगा कि वह कम से कम दो वर्षों से सफलतापूर्वक टोल संकलन करने वाली ईपीसी/बीओटी  जैसी परियोजनाओं के मद्देनजर सार्वजनिक वित्त पोषित राष्ट्रीय राजमार्ग परियोजनाओं का मुद्रीकरण कर सके। स्वीकृत टीओटी मॉडल के तहत निर्धारित 30 वर्षीय रियायती अवधि मिलेगी। मुद्रीकरण से प्राप्त होने वाली निधि को सरकार देश में राष्ट्रीय राजमार्गों के भावी विकास, उनके परिचालन तथा रखरखाव के संबंध में वित्तीय आवश्यकताओं को पूरा करने में खर्च करेगी।
भारतीय राष्ट्रीय राजमार्ग प्राधिकरण ने टीओटी मॉडल के तहत परियोजनाओं के एक समूह का मुद्रीकरण किया है, जिससे सरकार के लिए 9681.50 करोड़ रुपये के राजस्व का सृजन हुआ है। बहरहाल, भारतीय राष्ट्रीय राजमार्ग प्राधिकरण द्वारा परिसंपत्तियों के मूल्य संवर्द्धन के मद्देनजर दूसरे समूह के बाजार मूल्य संवर्द्धन में परिवर्तन आ गया है। मॉडल में अनिश्चितता को कम करने के लिए भारतीय राष्ट्रीय राजमार्ग प्राधिकरण ने निजी क्षेत्र के साथ कई दौर की बातचीत की है। मॉडल में स्वीकृत संशोधनों से टीओटी मॉडल के जरिए परिसंपत्तियों के मुद्रीकरण को प्रभावशाली बनाने में मदद मिलेगी।
पृष्ठभूमिः
भारतीय राष्ट्रीय राजमार्ग प्राधिकरण को टीओटी मॉडल के जरिए सार्वजनिक वित्त पोषित राष्ट्रीय राजमार्ग परियोजनाओं का मुद्रीकरण करने का अधिकार प्राप्त है। टीओटी मॉडल प्राधिकरण को निम्नलिखित की अनुमति देता है-
 उचित परिचालन और रखरखाव के जरिए निर्मित और चालू राष्ट्रीय राजमार्ग परियोजनाओं के कारगर प्रबंधन को सुनिश्चित करना।
 भारतमाला कार्यक्रम और अन्य राष्ट्रीय राजमार्ग विकास कार्यों के तहत लक्ष्य पूरा करने के लिए आवश्यक अतिरिक्त निधियों की व्यवस्था करना।
रेल मंत्रालय
श्री पीयूष गोयल ने जयपुर-सीकर-डेमू पैसेंजर गाड़ी की शुरूआत की
रेल मंत्री और वाणिज्य एंव उद्योग मंत्री श्री पीयूष गोयल ने आज वीडियो-कांफ्रेंसिंग के जरिये 79603/04 जयपुर-सीकर-डेमू पैसेंजर गाड़ी  की शुरूआत की। उद्घाटन समारोह में सीकर के सांसद श्री सुमेधानन्द सरस्वती रींगस से शामिल हुए। यह गाड़ी जयपुर-रींगस सेक्शन में हाल में परिवर्तित बड़ी लाइन पर चलेगी।
जयपुर-सीकर सेवा का विवरण : -
|
|
79603 जयपुर-सीकर पैसेंजर
|
|
|
|
स्टेशन
|
|
|
|
79604 जयपुर-सीकर पैसेंजर
|
|
10.30
|
|
प्रस्थान
|
|
जयपुर
|
|
आगमन
|
|
16.55
|
|
11.40/11.45
|
|
आगमन / प्रस्थान
|
|
रींगस
|
|
आगमन / प्रस्थान
|
|
15.00/15.05
|
|
13.10
|
|
आगमन
|
|
सीकर
|
|
प्रस्थान
|
|
14.00
|
|
चलने के दिन
|
|
:
|
|
सप्ताह में 6 दिन 
|
|
वाणिज्यिक ठहराव
|
|
:
|
|
जयपुर-रींगस-सीकर सेक्शन के सभी स्टेशन
इस गाड़ी की नियमित सेवा कल सुबह से शुरू हो रही है।